Islam

**Islam** (Tulisan Jawi: اسلام; Bahasa Arab: ; disebut: ) (*aslama = أسلم, yuslimu = يسلم, islaman = اسلاما*) ialah agama samawi yang terkandung dalam al-Quran, yang dianggap penganutnya sebagai kalam Allah (, Allāh), kata demi kata, serta ajaran dan contoh normatif nabi terakhir Nabi Muhammad s.a.w., seorang tokoh politik dan keagamaan Arab abad ke-7. Perkataan *Islam* bermaksud "penyerahan", atau penyerahan diri sepenuhnya kepada Allah. Seorang penganut Islam dikenali sebagai Muslim, bermaksud "seorang yang tunduk".

Muslim percaya bahawa Allah itu Esa dan tujuan hidup ialah untuk menyembah Tuhan. Muslim juga percaya bahawa Islam merupakan versi lengkap dan sejagat kepercayaan monoteistik ajaran Nabi Ibrahim a.s., Nabi Musa a.s., Nabi Isa a.s., dan lain-lain nabi. Nabi Muhammad s.a.w. bukanlah pengasas agama baru, sebaliknya menjadi pemulih keimanan monoteistik ajaran nabi-nabi terdahulu. Tradisi Islam menegaskan bahawa agama Yahudi dan Kristian memutarbalikkan wahyu yang Allah berikan kepada nabi-nabi ini dengan mengubah teks atau memperkenalkan tafsiran palsu, atau kedua-duanya.

Amalan keagamaan Islam termasuklah Rukun Islam, yang merupakan lima tanggungjawab yang menyatukan Muslim ke dalam sebuah masyarakat. Selain itu, terdapat syariat Islam (, *syari'ah*) yang menyentuh pada hampir semua aspek kehidupan dan kemasyarakatan. Tradisi ini meliputi segalanya dari hal praktik seperti hukum pemakanan dan perbankan kepada jihad dan zakat.

Muslim mengikuti empat mazhab dari Imam besar Islam iaitu imam Hambali,Imam Maliki,Imam Syafie dan Imam Hanafi. Islam adalah agama paling berpengaruh di Afrika dan Timur Tengah, serta di sebahagian besar Asia. Komuniti besar juga ditemui di China, Semenanjung Balkan di Eropah Timur dan Rusia. Terdapat juga sebahagian besar komuniti pendatang Muslim di bahagian lain dunia, seperti Eropah Barat. Sekitar 20% Muslim tinggal di negara-negara Arab, 25% di Asia Selatan dan 13% di Indonesia, negara Muslim terbesar mengikut populasi. Terdapat sekitar 1.57 bilion Muslim, atau 23% penduduk dunia, menjadikan Islam agama kedua terbesar di dunia, selepas Kristian, dan boleh dikatakan agama yang berkembang paling pesat di dunia.

## Etimologi dan maksud

Perkataan *Islam* merupakan kata nama kerjaan berasal daripada kata akar tiga konsonan *s-l-m*, dan diterbitkan dari kata kerja bahasa Arab *Aslama*, yang bermaksud "untuk merelakan, menyerah atau tunduk (kepada Tuhan)." Satu lagi perkataan yang diterbitkan daripada akar yang sama ialah *[[salam]]* (سلام) yang bermaksud 'sejahtera'. Dengan demikian, Islam bermaksud penyerahan dan penundukan kepada Allah, dan Muslim harus menunjukkan ini dengan menyembah-Nya, menurut perintah-Nya, dan mengelakkan syirik. Perkataan ini kadangkala memiliki pengertian berlainan dalam al-Quran. Dalam sesetengah ayat, kualiti Islam sebagai kepercayaan dalaman ditegaskan: "Barangsiapa yang Allah kehendaki untuk memberi panduan kepadanya nescaya Dia melapangkan dadanya kepada Islam." Ayat lain menghubung *islām* dan **' (lazimnya diterjemahkan sebagai "agama" atau "cara hidup"): "Hari ini Aku telah sempurnakan bagi kamu agamamu (''dīn'') dan Aku telah cukupkan nikmatKu kepada kamu dan Aku telah redakan Islam itu menjadi agama kamu." Manakala ada pula yang menggambarkan Islam sebagai perbuatan kembali kepada Allah—lebih dari hanya penyataan pengesahan keimanan.

== Rukun Iman ==


[[Iman]] ialah membenarkan dengan sepenuh hati, jiwa dan raga, menyatakan dengan lisan, dan melakukan dengan anggota badan. Para sarjana Islam menetapkan setiap Muslim mestilah percaya kepada enam perkara asas dalam Islam yang dikenali sebagai [[Rukun Iman]], iaitu beriman kepada [[Allah]], beriman kepada [[Malaikat]], beriman kepada [[Rasul]], beriman kepada [[Kitab]], beriman kepada [[hari Kiamat]] dan, beriman kepada [[Qada dan Qadar]]

Muslim percaya bahawa Allah [[wahyu|mewahyukan]] pesanan terakhir-Nya kepada manusia melalui Nabi Muhammad s.a.w. dan melalui [[Jibrail|malaikat Jibrail]]. Bagi umat Islam, Nabi Muhammad s.a.w. merupakan Nabiullah terakhir dan kitab Al-Qur'an merupakan wahyu yang diterima baginda lebih dari dua dekad. Muslim percaya bahawa para nabi merupakan manusia dan bukan tuhan/dewa, meskipun mereka mampu melakukan mukjizat untuk membuktikan kenabian mereka. Para Nabi dianggap menjadi yang paling hampir sempurna dari semua manusia, dan uniknya merupakan penerima wahyu ketuhanan sama ada terus dari Allah atau melalui perantaraan malaikat. Al-Qur'an menerangkan nama-nama berbagai tokoh yang dianggap [[Nabi]] dalam Islam, termasuk [[Nabi Adam a.s.]], [[Nabi Nuh a.s.]], [[Nabi Ibrahim a.s.]], [[Nabi Musa a.s.]] dan [[Nabi Isa a.s.]] Teologi Islam mengatakan bahawa semua pesuruh Allah sejak Nabi Adam a.s. memberi perutusan yang sama - Islam - penundukan kepada Allah. Islam dihuraikan dalam Al-Qur'an sebagai "sifat primordial bagaimana Allah mencipta manusia", dan Al-Qur'an menyatakan bahawa nama ''Muslim'' telah diberikan oleh Nabi Ibrahim a.s.

=== Allah ===



Konsep teologi asas Islam ialah ''[[tauhid]]''-kepercayaan bahawa terdapat hanya satu [[Tuhan]]. Istilah Arab untuk Tuhan ialah ''Allāh''; kebanyakan ilmuwan percaya ia diperoleh daripada penyingkatan kata ''[[al-]]'' (yang/itu) dan **' (tuhan), bermaksud "Tuhan" (**'), namun yang lain menjejak asal usulnya daripada kata Arami ''Alāhā''. Bangsa bukan Arab mungkin menggunakan nama lain untuk  Allah, seperti "Tanrı" dalam [[bahasa Turki]] atau "Khodā" dalam [[bahasa Parsi|Parsi]]. Kepercayaan kepada Allah juga merupakan sebahagian daripada [[Rukun Islam]], di mana tauhid diluahkan dalam ''[[syahadah]]'' (pengakuan), dengan mengisytiharkan bahawa:
<blockquote>"Tiada Tuhan melainkan Allah dan Muhammad ialah pesuruh Allah."</blockquote>

Dalam teologi tradisi Islam, Allah itu di luar pemahaman manusia; Muslim tidak perlu membayangkan Allah, cuma memuja dan sujud pada-Nya sebagai pencipta alam. Mereka mempercayai [[makna hidup|tujuan kewujudan]] ialah untuk [[menyembah]] Tuhan. Qur'an kadangkala memerikan Allah dengan nama atau sifat lain, seperti ''al-Rahman'', bermakna "Maha Pengasih" dan ''al-Rahim'', bermakna "Maha Penyayang" (lihat [[Asmaul Husna]]). Allah dihuraikan dalam surah 112 al-Qur'an sebagai:
<blockquote>"Dialah Allah Yang Maha Esa; Allah, Yang Kekal, Mutlak; Dia tiada beranak dan Dia pula tidak diperanakkan; Dan tidak ada sesiapapun yang serupa dengan-Nya." ()</blockquote>

Dengan itu Muslim menolak doktrin [[Tritunggal]] Kristian, dan membandingkannya kepada politeisme.

=== Kitab ===




Muslim mempercayai bahawa terdapat beberapa kitab suci yang diturunkan Allah kepada nabi-nabinya, dengan [[al-Quran]] sebagai kitab terakhir. Mereka juga mempercayai kandungan kitab-kitab sebelum Al-Quran, ''[[Taurat]]'' dan ''[[Injil]]'', telah [[tahrif|dipesongkan]]—sama ada dari segi tafsiran, teks, atau keduanya. Muslim menganggap al-Qur'an sebagai kata sebenar Allah; ia adalah pusat [[teks keagamaan]] Islam yang diturunkan dalam bahasa Arab. Muslim percaya bahawa ayat Al-Qur'an telah diwahyukan kepada Nabi Muhammad s.a.w. oleh Allah melalui malaikat [[Jibrail]] pada banyak peristiwa antara 610 dan kewafatan baginda pada 8 Jun [[632]]. Al-Qur'an dilaporkan telah ditulis oleh [[sahabat Nabi]] semasa baginda masih hidup, namun cara utama penyampaian ialah melalui lisan. Ia telah disusun pada zaman [[khalifah]] pertama [[Abu Bakar as-Siddiq]], dan telah dipiawaikan di bawah pentadbiran khalifah ketiga [[Uthman bin Affan]].

Al-Qur'an dibahagikan kepada 114 [[surah Quran|surah]], atau bab, yang apabila digabungkan, mengandungi 6,236 ''[[ayat al-Quran|ayat]]''. Surah lebih awal secara kronologinya, diturunkan di Makkah, menekankan topik etika dan kerohanian. Surah Madaniyyah berikutnya kebanyakannya membincangkan isu sosial dan moral yang berkaitan dengan masyarakat Muslim. Al-Qur'an lebih menekankan panduan moral berbanding ajaran undang-undang, dan dianggap "buku sumber prinsip dan nilai Islam". Pakar undang-undang Muslim merujuk ''[[hadith]]'', atau rekod bertulis kehidupan Nabi Muhammad s.a.w., sebagai tambahan kepada al-Qur'an dan untuk membantu menafsirkannya. Sains ulasan dan takwil al-Qur'an dikenali sebagai ''[[tafsir]]''.

Perkataan ''Qur'an'' bermaksud "pengucapan". Apabila Muslim bertutur secara abstrak mengenai al-Qur'an, mereka lazimnya memaksudkan kitab suci yang dibaca dalam bahasa Arab berbanding karya bercetak atau sebarang terjemahannya. Bagi Muslim, al-Qur'an hanya sempurna seperti diturunkan dalam bahasa Arab asli; terjemahan adalah semestinya kurang tepat atas sebab perbezaan bahasa, kesilapan daripada penterjemah, dan kemustahilan mengekalkan gaya asal yang diilhamkan. Terjemahan oleh itu hanya dianggap sebagai ulasan terhadap al-Qur'an, atau "tafsiran maksudnya", bukan seperti al-Qur'an itu sendiri.

=== Malaikat ===

Kepercayaan kepada malaikat merupakan satu lagi asas keimanan Islam. Kata bahasa Arab untuk malaikat (''malak'') bermaksud "utusan", seperti yang setara dengannya dalam Ibrani (''malakh'') dan Greek (''angelos''). Menurut Al-Qur'an, malaikat tidak memiliki [[tekad bebas]], dan menyembah Allah dengan kepatuhan sempurna. Tugas malaikat termasuk menyampaikan wahyu daripada Allah, mengagungkan Allah, mencatat setiap perbuatan manusia, dan mengambil jiwa manusia di akhir hayatnya. Mereka juga difikirkan untuk menjadi perantara bagi pihak manusia. Al-Qur'an menghuraikan malaikat sebagai "utusan dengan kepak—dua, atau tiga, atau empat (pasang): Dia [Allah] menambahkan Makhluk mengikut kemahuan-Nya…"

=== Nabi dan Rasul ===

[[Muslim]] mengakui para nabi () dan rasul () sebagai manusia yang dipilih Tuhan untuk menjadi utusanNya. Menurut Qur'an, semua nabi merupakan manusia dan bukan tuhan, walaupun mereka mendapat [[mukjizat]] yang membuktikan kenabian mereka. Teologi Islam menyatakan semua [[rasul]] menyampaikan pesanan Islam—penyerahan kepada kehendak Tuhan. Al-Qur'an menyebut nama beberapa orang yang dianggap nabi, termasuk [[Nabi Adam a.s.|Adam]], [[Nabi Nuh a.s.|Nuh]], [[Nabi Ibrahim a.s.|Ibrahim]], [[Nabi Musa a.s.|Musa]] dan [[Nabi Isa a.s.|Isa]]. Muslim juga percaya bahawa Allah menghantar [[Nabi Muhammad SAW]] (''[[Penutup segala Nabi]]'') untuk menyebarkan pesanan ketuhanan ke seluruh alam (untuk menyimpulkan dan memuktamadkan kata Tuhan), sedangkan rasul-rasul sebelum baginda dihantar kepada puak atau kaum tertentu sahaja.

Perbezan antara nabi dan rasul ialah seseorang nabi menerima wahyu daripada Allah SWT untuk dirinya sendiri, sedangkan rasul menerima wahyu daripada Allah SWT guna disampaikan kepada segenap umatnya.

Dalam Islam, contoh "normatif" kehidupan Nabi Muhammad s.a.w. dipanggil ''[[Sunnah]]'' (harfiahnya "kebiasaan"). Contoh ini dipelihara dalam tradisi yang dikenali sebagai [[hadith]] ("laporan"), iaitu rekod kata, perbuatan, dan perwatakan peribadi baginda. Muslim digalakkan untuk mencontohi perbuatan Nabi Muhammad s.a.w. dalam kehidupan harian mereka, dan sunnah dilihat sebagai penting kepada panduan tafsiran al-Qur'an.

=== Kebangkitan dan pengadilan ===

Kepercayaan pada "Hari Kebangkitan", ''[[Hari Kiamat|Yawm al-Qiyāmah]]'' (juga dikenali sebagai ''yawm ad-dīn'', "Hari Pengadilan" dan ''as-sā`a'', "Saat Terakhir") juga penting pada Muslim. Mereka percaya bahawa masa ''Qiyāmah'' telah ditentukan oleh Allah tetapi tidak diketahui oleh manusia. Ujian dan [[kesengsaraan]] yang mendahului dan semasa Kiamat dihuraikan dalam al-Qur'an dan [[hadith]], dan juga dalam komentar dari [[ulama]]. Al-Qur'an menekankan [[kebangkitan yang mati|kebangkitan jasad]], suatu pemecahan dari kefahaman [[Arab pra-Islam]] tentang kematian. Ia menyatakan bahawa kebangkitan akan diikuti oleh perhimpunan manusia, dan pengadilan mereka oleh Allah.

Al-Qur'an menyenaraikan beberapa dosa yang boleh membawa seseorang ke neraka, seperti kufur, [[riba]] dan ketidakjujuran. Muslim melihat syurga (''[[jannah]]'') sebagai tempat keriangan dan kebahagiaan, dengan rujukan al-Qur'an menghuraikan sifatnya dan keseronokan fizikal yang akan datang. Terdapat juga rujukan kepada ''ridwān'' (kegembiraan dan senang hati). Tradisi mistik dalam Islam meletakkan keseronokan kesyurgaan ini dalam konteks kesedaran yang amat terhadap Allah.

=== Takdir ===

Selaras dengan kepercayaan Islam dalam [[takdir]], atau ketentuan tuhan (''[[qada dan qadar|al-qadā wa'l-qadar]]''), Allah mempunyai pengetahuan dan kawalan penuh ke atas semua yang berlaku. Ini dijelaskan dalam ayat al-Qur'an seperti "Katakan: 'Tidak sekali-kali akan menimpa kami sesuatu pun melainkan apa yang telah ditetapkan Allah bagi kami. Dialah Pelindung kami'…" Bagi Muslim, segala di dunia yang berlaku, baik atau jahat, telah ditentukan dan tiada apa yang boleh berlaku kecuali atas izin Allah. Menurut ahli teologi Muslim, walaupun peristiwa telah ditentukan, manusia memiliki tekad bebas dan dia boleh memilih antara betul atau salah, dan demikian bertanggungjawab atas perbuatannya. Menurut tradisi Islam, semua yang telah ditakdirkan oleh Allah ditulis dalam ''al-Luh al-Mahfūz'', "Batu Suratan Terpelihara".

== Kewajipan dan amalan ==
=== Lima Rukun Islam ===




Lima [[Rukun Islam]] () adalah lima amalan penting dalam Islam Sunah, dan lima konsep asas penerimaan agama bagi Islam Syiah.

Rukun Islam bagi Muslim Sunnah ialah:

# ***[[Syahadah]]*** (), iaitu fahaman asas ajaran Islam: <br><blockquote>اشهد ان لا اله الا الله اشهد ان محمدا رسول الله <br> Aku bersaksi tiada Tuhan yang layak disembah melainkan Allah dan aku bersaksi bahawa Nabi Muhammad itu adalah pesuruh Allah</blockquote> Perjanjian ini adalah asas untuk semua kepercayaan dan amalan lain dalam Islam. Muslim harus mengulangi ''syahadah'' ini dalam solat, dan bukan-Muslim yang ingin memeluk Islam diperlukan untuk mengucap kalimah ini.
# ***[[Solat]]*** (), atau amalan sembahyang, wajib dilakukan lima kali sehari. Setiap solat perlu menghadap [[Kaabah]] di Makkah. Di kebanyakan negara Muslim, peringatan yang dipanggil [[Azan dan Iqamat|Azan]] disiarkan secara umum dari masjid tempatan pada masa yang sesuai.
# ***[[Ibadat puasa|Puasa]]*** (), iaitu berpuasa pada bulan [[Ramadan]]. Muslim tidak boleh makan atau minum dari subuh hingga senja pada bulan ini, dan harus berwaspada dari dosa lain.
# ***[[Zakat]]*** (), atau [[sedekah|pemberian sedekah]]. Amalan pemberian ini wajib untuk semua Muslim yang mampu, berdasarkan pada kekayaan yang dikumpul. Bahagian yang ditetapkan digunakan untuk membantu yang miskin dan yang memerlukan, dan juga untuk membantu menyebarkan Islam.
# ***[[Haji]]*** (), iaitu ziarah semasa [[Takwim Hijrah|bulan]] [[Zulhijjah]] ke bandar [[Makkah al-Mukarramah|Makkah]]. Setiap Muslim yang mampu (dari segi badan dan harta) wajib menunaikan haji sekurang-kurangnya sekali seumur hidupnya.

Mengikut Muslim Syiah pula, lima asas Islam ialah:
#**Tauhid**, [[Tuhan]] itu satu dan unik.
#**Keadilan**, konsep kebenaran moral berasaskan etika, keadilan dan kesaksamaan, bersama dengan hukuman jika melanggarnya.
#**Hari Kiamat**, penilaian terakhir Tuhan terhadap manusia.
#**Kenabian**, cara Tuhan menghantar utusan, atau [[nabi]], untuk membimbing manusia.
#**Imamah**, institusi yang mewarisi institusi kenabian.

Lima rukun asas ini diikuti oleh sepuluh rukun subsidiari: **1.***[[Solat]]''; '''2.***Puasa*; *'3.***[[Haji]]''; '''4.***Zakat*; *'5.***[[Jihad]]''; '''6.***Amar ma'ruf*; *'7.***[[Amar makruf nahi mungkar|Nahi munkar]]''; '''8.***Satu Perlima*; *'9.***[[Tawalla]]''; '''10.***Tabarra*.

== Hukum dan perundangan ==


*Syariah* (secara harfiah: "laluan menuju ke tempat berair") merupakan hukum Islam yang dibentuk oleh kesarjanaan tradisi Islam. Dalam Islam, Syariah ialah penyataan kehendak ketuhanan, dan "membentuk satu sistem kewajipan terhadap seorang Muslim oleh sebab kepercayaan agamanya".

Hukum Islam meliputi semua aspek kehidupan, daripada hal negara, seperti pentadbiran dan [[diplomasi|hubungan luar]], kepada isu kehidupan seharian. Al-Qur'an menakrifkan *hudud* sebagai hukuman untuk lima jenayah khusus: berzina, tuduhan zina, meminum arak, mencuri dan merompak. Al-Qur'an dan Sunnah juga mengandungi hukum [[faraid|pewarisan]], [[perkahwinan menurut Islam|perkahwinan]], dan [[qisas|pembalasan untuk kecederaan dan bunuh]], serta peraturan untuk [[puasa]], [[sadaqah|sedekah]] dan [[solat]]. Bagaimanapun, [[wajib|arahan]] dan [[haram|larangan]] ini mungkin agak umum, jadi tahap amalannya berbeza-beza. Para [[ulama]] telah membentuk sistem hukum berasaskan peraturan-peraturan ini dan tafsiran mereka.

*Fiqh*, atau "perundangan", ditaksirkan sebagai pengetahuan peraturan amali agama. Cara yang digunakan pakar hukum Islam untuk memperoleh hukum dikenali sebagai *usul al-fiqh* ("teori hukum", atau "prinsip fiqh"). Menurut teori hukum Islam, undang-undang Islam mempunyai empat sumber asas, iaitu mengikut keutamaan: Al-Qur'an, [[Sunnah]], kesepakatan ulama Muslim (*ijma'*), dan pemikiran beranalogi (*qiyas*). Untuk pakar hukum Islam awal, teori kurang penting berbanding aplikasi pragmatik hukum ini. Pada abad ke-9, [[Muhammad bin Idris al-Syafii|Imam al-Shafi'i]] memberikan asas teori perundangan Islam dengan mengekodkan prinsip fiqh (termasuk empat sumber asas) dalam bukunya *ar-Risālah*.

=== Agama dan negara ===

Hukum Islam tidak membezakan "hal masjid" dan "hal negara"; fungsi [[ulama]] sebenarnya adalah sebagai tokoh perundangan dan ahli teologi. Secara amalinya, pemerintah Islam kerap kali melangkaui bidang kuasa [[Mahkamah Syariah]] dengan mewujudkan sistem selari "mahkamah pengaduan", yang mana dikuasai mereka. Apabila dunia Islam mula bertembung dengan idea sekular Barat, masyarakat Muslim bergerak balas dengan cara berbeza. [[Turki]] telah diperintah sebagai negara sekular sejak reformasi [[Mustafa Kemal Atatürk]]. Manakala, [[Revolusi Iran|Revolusi Iran 1979]] menggantikan rejim agak sekular dengan [[Republik Islam]] yang diketuai oleh [[Ruhollah Khomeini|Ayatollah Ruhollah Khomeini]].

=== Kehidupan keluarga ===

Unit asas dalam masyarakat Islam adalah [[keluarga]], dan Islam mentakrifkan kewajipan dan hak ahli keluarga. Ayah dilihat bertanggungjawab secara kewangan untuk keluarganya, dan wajib untuk memenuhi keperluan mereka. Pembahagian [[faraid|warisan]] ditentukan dalam al-Qur'an, yang menyatakan bahawa kebanyakannya adalah untuk keluarga terdekat, manakala sebahagian diasingkan untuk pembayaran hutang dan wasiat. Bahagian wanita dalam pewarisan lazimnya separuh dari lelaki yang sama taraf. [[Perkahwinan menurut Islam]] merupakan [[akad nikah|kontrak]] sivil yang terdiri dari tawaran dan penerimaan antara dua pihak yang layak dengan kehadiran dua saksi. Pengantin lelaki diperlukan untuk membayar [[mas kahwin|mahar]] kepada pengantin perempuan, seperti yang disyaratkan dalam kontrak.

Seorang lelaki boleh mempunyai hingga empat isteri jika si suami percaya dia boleh melayani mereka dengan adil, manakala seorang perempuan hanya boleh mempunyai satu suami. Di kebanyakan negara Muslim, proses penceraian dalam Islam dikenali sebagai *talaq*, yang lazimnya dilakukan suami dengan menyebut kata "cerai". Wanita dikehendaki memakai [[tudung]] dan menurut [[aurat]], namun para sarjana tidak sependapat sama ada terdapat dalil Qur'an terhadap amalan tradisional Islam seperti [[niqab|purdah]] dan [[burqa]].

Bermula pada abad ke-20, reformis sosial Islam bertelagah terhadap amalan ini dan amalan lain seperti [[Poligami dalam Islam|poligami]], dengan kejayaan berbeza. Pada masa sama, ramai wanita Islam cuba menyelaraskan tradisi dan kemodenan dengan menggabungkan kehidupan aktif dengan kesederhanaan luaran. Sesetengah kumpulan [[Islamisme|Islamis]] seperti [[Taliban]] pula cuba untuk meneruskan peraturan tradisional seperti yang digunakan kepada wanita.

=== Pakar hukum ===

Terdapat banyak istilah dalam Islam untuk merujuk kepada mereka yang pakar dalam hukum Islam. Lazimnya para sarjana ini terpelajar dalam beberapa bidang [[pengajian Islam]]. Secara umumnya, istilah *ulama* digunakan untuk merujuk kepada mereka yang telah menyempurnakan latihan dan pengajian sains Islam beberapa tahun, seperti [[mufti]], [[qadi]], [[faqih]] atau [[muhaddith]]. Sesetengah Muslims turut menganggap [[mullah]], [[imam]] dan [[mawlawi (gelaran Islam)|mawlawi]]—yang cuma mencapai tahap terendah kesarjanaan Islam sebagai ulama; manakala yang lain menganggap mereka perlu mencapai taraf lebih tinggi. Ada juga Muslim yang mengamalkan [[ijtihad]] di mana mereka tidak menerima kewibawaan ulama.

=== Adab dan pemakanan ===

Banyak amalan jatuh dalam kategori *adab*, atau etika Islam. Ini termasuk menegur sapa yang lain dengan "*as-salamu `alaykum*" ("selamat sejahtera atas kamu"), menyebut *bismillah* ("dengan [[Asmaul Husna|nama Allah]]") sebelum makan, dan menggunakan hanya tangan kanan untuk makan dan minum. Amalan [[kebersihan dalam Islam|kebersihan Islam]] secara besarnya dibahagikan kepada kategori kesihatan dan kebersihan peribadi. [[Khatan|Bersunat]] bagi lelaki diamalkan secara meluas. [[Pengebumian Islam|Upacara pengebumian]] termasuk [[solat jenazah]] serta memandikan dan mengkafankan mayat, dan kemudian ditanam dalam kubur. Muslim mempunyai batasan dalam pemakanan mereka. Makanan haram termasuklah produk khinzir, darah, [[bangkai]] dan [[arak|alkohol]]. Semua daging harus diperoleh dari haiwan yang disembelih dengan nama Allah oleh seorang Muslim, atau Ahli Kitab, dengan pengecualian haiwan buruan dan haiwan laut. Makanan yang dibenarkan untuk Muslim dikenali sebagai makanan [[halal]].

=== Ketenteraan ===

Jihad bermaksud "berusaha atau berjuang" (pada jalan Allah) dan dianggap "[[rukun Islam keenam]]" oleh minoriti Muslim Sunnah. Dalam makna yang lebih luas, jihad secara klasiknya ditafsirkan sebagai "berusaha sedaya upaya menggunakan kuasa, ikthiar atau kebolehan diri dalam melawan benda yang tidak dibenarkan." Bergantung pada jenis benda yang menjadi lawan, sama ada seorang musuh nyata, syaitan, atau suatu aspek dalam diri sendiri, beberapa kategori berlainan jihad dapat diertikan. Jihad juga merujuk kepada berusaha untuk memiliki kesempurnaan keagamaan dan moral. Namun jihad apabila digunakan tanpa sebarang penerang difahami merujuk kepada aspek ketenteraan. Sesetengah pihak berkuasa Muslim, terutamanya di kalangan Syi'ah dan [[kesufian|Sufi]], membezakan antara "jihad lebih besar", yang berkaitan dengan kesempurnaan rohaniah diri, dan "jihad kecil", ditakrifkan sebagai [[peperangan]].

Di dalam [[fiqh]], jihad lazimnya dianggap bermaksud penggunaan ketenteraan terhadap penempur bukan-Muslim dalam [[qital|pertahanan]] atau [[qital|pengembangan]] [[ummah]]. Tujuan terakhirnya diperdebatkan, sesetengah mendakwa ia cuma sebagai pertahanan dan pencegahan, manakala yang lain mendakwa matlamatnya ialah menyejagatkan Islam. Jihad merupakan satu-satunya bentuk peperangan yang dibenarkan dalam Islam dan mungkin diisytiharkan terhadap orang murtad, pemberontak, perompak, kumpulan ganas, dan ketua atau negeri yang menindas Muslim atau menghalang dakwah. Kebanyakan Muslim kini mentafsirkan jihad sebagai hanya suatu bentuk pertahanan perang: jihad luaran termasuk berjuang untuk membuat masyarakat Islam mematuhi norma keadilan Islam.

Dalam kebanyakan keadaan dan untuk kebanyakan Muslim, jihad merupakan tugas kolektif (*fardu kifayah*): pelaksanaannya oleh sebahagian masyarakat mengecualikan yang lain. Hanya untuk orang yang diberi kuasa, terutamanya raja ([[imam]]), jihad menjadi tugas individu. Untuk penduduk lain, ini hanya berlaku dalam kes [[pengerahan|pengerahan umum]]. Untuk kebanyakan [[Syiah Imam Dua Belas|Syiah]], jihad serangan hanya boleh diisytiharkan oleh [[Imamah (doktrin Syiah)|Imam]] masyarakat Muslim, dan oleh itu digantung sejak keghaiban [[Muhammad al-Mahdi]] pada 868 M.

== Sejarah ==


===Nabi Muhammad (610–632)===


Nabi Muhammad s.a.w. (sek. 570 – 632) adalah seorang peniaga yang kemudian menjadi pemimpin agama, politik dan ketenteraan. Baginda dilihat sebagai utusan terakhir Tuhan, dan bukan pencipta Islam. Muslim mempercayai bahawa baginda merupakan pemulih kepercayaan monoteistik asal Nabi Adam, Ibrahim, Musa, Isa dan lain-lain. Baginda dilihat sebagai [[nabi]] terakhir dan terhebat—manusia yang paling sempurna, dan pemilik semua sifat unggul. Baginda dilaporkan menerima wahyu dari Allah selama 23 tahun kehidupan terakhirnya, bermula pada usia 40 tahun. Kandungan wahyu ini, dikenali sebagai al-Qur'an, telah dihafal dan direkodkan oleh [[sahabat Nabi|sahabat]] baginda.

Semasa zaman ini, Nabi Muhammad s.a.w. berdakwah kepada orang [[Makkah al-Mukarramah|Makkah]], merayu mereka untuk meninggalkan politeisme. Walaupun sesetengahnya memeluk Islam, Nabi Muhammad s.a.w. dan pengikutnya telah ditindas oleh pihak berkuasa Makkah. Selepas 13 tahun berdakwah, baginda dan orang Muslim [[Hijrah|berhijrah]] ke bandar [[Madinah al-Munawwarah|Madinah]] (dahulu dikenali sebagai *Yathrib*) pada 622. Di sana, dengan mualaf Madinah (*Ansar*) dan pendatang Makkah (*Muhajirin*), Nabi Muhammad s.a.w. mendirikan [[teokrasi|kuasa keagamaan]] dan politiknya. Beberapa pertempuran terjadi dengan Musyrikin Makkah dan orang Yahudi Madinah yang menentang Muslim diusir. Pada masa yang sama, laluan perdagangan Makkah disekat sambil Nabi Muhammad s.a.w. membawa puak-puak padang pasir di sekeliling Madinah masuk ke pihaknya. Pada 629 baginda telah [[Pembukaan Kota Mekah|menakluki Makkah]] dengan hampir tanpa pertumpahan darah, dan pada masa kewafatannya pada 632 telah menguasai seluruh [[Semenanjung Arab]].

=== Kebangkitan khilafah dan perang saudara (632–650) ===


Nabi Muhammad s.a.w. mula berdakwah menyebarkan Islam di [[Makkah al-Mukarramah|Makkah]] sebelum [[Hijrah|berhijrah]] ke [[Madinah al-Munawwarah|Madinah]] di mana baginda menyatukan [[senarai puak Arab|puak-puak Arab]] kepada sebuah negara Islam terawal. Dengan kewafatan Nabi Muhammad s.a.w. pada 632, perselisihan faham tercetus terhadap siapa yang akan mewarisi baginda sebagai ketua umat Muslim. [[Umar Al-Khattab]], [[sahabat Nabi|sahabat]] Nabi Muhammad s.a.w. yang terkenal, mencadangkan [[Abu Bakar as-Siddiq]], yang merupakan rakan dan sahabat karib Nabi Muhammad s.a.w. Orang lain menambah sokongan mereka dan Abu Bakar telah dilantik sebagai [[khalifah]] pertama. Pilihan ini bagaimanapun dipertikaikan oleh sesetengah sahabat Nabi Muhammad s.a.w. yang beranggapan bahawa [[Ali bin Abi Talib]], sepupu dan menantunya, sepatutnya dilantik sebagai pewarisnya. Tugas segera Abu Bakar as-Siddiq ialah untuk membela kekalahan baru-baru ini kepada [[Empayar Byzantine]] (atau [[Empayar Rom Timur]], walaupun beliau terpaksa menghentikan pemberontakan sekelompok puak Arab dalam episod yang dikenali sebagai [[Perang Riddah]], atau "Perang Murtad".


Kewafatan beliau pada 634 menyebabkan pelantikan Umar al-Khattab sebagai khalifah, diikuti oleh [[Uthman bin Affan]] dan Ali bin Abi Talib. Keempat-empat khalifah ini dikenali sebagai *al-khulafā' ar-rāshidūn* ("[[Khulafa al-Rasyidin|Khalifah yang Benar]]"). Di bawah mereka, wilayah pemerintahan Muslim berkembang jauh ke wilayah [[Empayar Parsi|Parsi]] dan [[Empayar Byzantine|Byzantine]].

Apabila Saidina Umar telah dibunuh pada 644, [[pemilihan Uthman]] sebagai pewaris menghadapi penentangan yang meningkat. Pada 656, Saidina Uthman juga dibunuh, dan Saidina Ali memegang jawatan khalifah. Selepas melawan pembangkang dalam [[Fitnah Pertama|perang saudara pertama]] ("Fitnah Pertama"), Ali pula telah dibunuh oleh [[Khawarij]] pada 661. Berikutan ini, [[Muawiyah ibn Abu Sufyan|Mu'awiyah]], yang merupakan gabenor [[Levant]], mengambil kuasa dan memulakan [[Kerajaan Bani Umayyah|Dinasti Umayyah]].

Pertikaian terhadap kepimpinan agama dan politik ini telah membawa kepada perpecahan dalam masyarakat Muslim. Majoritinya menerima kesahan tiga pemerintah sebelum Saidina Ali, dan kini dikenali sebagai [[Ahli Sunah Waljamaah|Sunah]]. Minoriti yang tak setuju, dan percaya bahawa Saidina Ali adalah pewaris sebenar; telah dikenali sebagai [[Syiah]]. Selepas kemangkatan Mu'awiyah pada 680, konflik pewarisan tercetus sekali lagi dalam perang saudara yang dikenali sebagai "[[Fitnah Kedua]]". Sesudah itu, Dinasti Umayyah kekal memerintah selama 70 tahun, dan berjaya menakluk [[Maghreb|Maghribi]] dan [[Al-Andalus]] ([[Semenanjung Iberia]], bekas [[Hispania]] [[Visigoth]]) dan [[Gallia Narbonensis]] di barat di samping mengembangkan wilayah Muslim ke [[Sindh]] dan pinggiran [[Asia Tengah]]. Antara contoh seni bina terbaik hasil penaklukan Islam yang masih kekal ialah [[Masjid Uqbah|Masjid Besar Kairouan]] (di [[Tunisia]]) yang dibina pada 670 oleh jeneral Umayyah Uqbah ibn Nafi dan dianggap sebagai moyang dan model semua masjid di barat dunia Islam Sementara elit Arab-Muslim bertempur dalam penaklukan, sesetengah Muslim zahid mula mempersoalkan kewarakan dan menurut kemahuan dalam kehidupan duniawi, menekankan kepada kemiskinan, rendah diri dan pengelakan dosa sebagai jalan menolak kemahuan badan. Muslim soleh yang zahid seperti [[Hasan al-Basri]] ini kemudian membangkitkan gerakan yang akan berkembang menjadi [[kesufian]].

Bagi aristokrasi Umayyah, Islam dilihat sebagai agama untuk Arab sahaja; ekonomi Empayar Umayyah berdasarkan pada anggapan bahawa majoriti bukan-Muslim ([[Zimmi]]) perlu membayar cukai kepada Arab Muslim minoriti. Seorang bukan-Arab yang mahu memeluk Islam perlu terlebih dahulu menjadi pelanggan suku Arab. Malah selepas pemelukan, Muslim baru ini (*mawali*) tidak mencapai kesamaan sosial dan ekonomi dengan Arab. Keturunan dari bapa saudara Nabi Muhammad s.a.w. [[Abbas bin Abdul Muttalib]] menghimpunkan *mawali* yang tidak puas hati, Arab miskin, dan sebahagian Syi'ah terhadap Umayyah dan menggulingkan mereka dengan bantuan dari propagandis dan jeneral mereka iaitu [[Abu Muslim]], memulakan [[Kerajaan Bani Abbasiyyah|Dinasti Abbasiyyah]] pada 750.

=== Zaman Kegemilangan (750–1258) ===



Di bawah Abbasiyyah, tamadun Islam berkembang pesat pada "[[Zaman Kegemilangan Islam]]", dengan ibu kotanya di bandar kosmopolitan Baghdad. [[Enam kitab hadis utama|Koleksi hadith utama]] telah disusun dan empat [[mazhab]] Sunah moden telah diasaskan. Hukum Islam telah maju dengan hebat oleh usaha imam awal abad ke-9 [[Muhammad bin Idris al-Syafii|al-Shafi'i]]; beliau mengekodkan cara untuk memastikan kebolehpercayaan hadis, satu topik yang telah menjadi fokus pertikaian di kalangan sarjana Islam. Ahli falsafah [[Ibnu Sina]] dan [[Al-Farabi]] cuba untuk menggabungkan prinsip Greek ke dalam teologi Islam, manakala yang lain seperti ahli teologi abad ke-11 [[Abu Hamid Al-Ghazali]] menentangnya dan akhirnya berjaya. Sufisme dan Syiah pula mengalami perubahan besar pada abad ke-9. [[Kesufian]] menjadi gerakan mantap yang telah bergerak ke arah kebatinan dan menjauhi rumpun zahidnya, manakala [[Syiah]] berpecah berpunca dari ketidaksetujuan atas pewarisan Imam.
 
Penyebaran penguasaan Islam menyebabkan permusuhan di kalangan penulis Kristian [[Zaman Pertengahan|medieval]] yang melihat Islam sebagai musuh berdasarkan bilangan besar pemeluk baru Muslim. Penentangan ini mengakibatkan perjanjian polemik yang menggambarkan Islam sebagai agama [[anti-Al-Masih]] dan Muslim sebagai penuh bernafsu dan submanusia. Pada [[Zaman Pertengahan]] juga, sebilangan kecil ahli falsafah Arab seperti pemuisi [[Al-Ma'arri]] mengambil pendekatan kritikal kepada Islam, dan ahli falsafah Yahudi [[Maimonides]] membezakan pandangan Islam mengenai moral dengan pandangan Yahudi yang beliau sendiri huraikan.

[[Hospital awam]] didirikan pada masa ini (dipanggil hospital [[Bimaristan]]), dan dianggap "hospital pertama" dari segi makna moden perkataan itu dan mengeluarkan diploma perubatan pertama untuk perlesenan [[doktor|doktor perubatan]]. [[Guinness World Records|*Guinness Book of World Records*]] mengiktiraf [[Universiti Al-Karaouine]] yang diasaskan pada [[859]] M sebagai universiti memberi [[ijazah]] tertua di dunia. Asal usul [[kedoktoran]] juga bermula dari *ijazat attadris wa 'l-ifttd* ("lesen mengajar dan memberikan pendapat hukum") di [[madrasah]] yang mengajar [[syariah]]. Institusi pertama untuk [[penyakit mental|pesakit mental]] juga diasaskan di dunia Muslim. Ketika ini, piawai teknik [[uji kaji]] dan [[pengkuantitian]] diperkenalkan kepada proses saintifik untuk membezakan teori-teori bersaing di samping tradisi petikan. [[Abu Ali Hasan Ibn Al-Haitham|Ibn Al-Haitham]] dianggap sebagai bapa [[kaedah saintifik]] moden dan sering dipanggil "ahli sains sebenar pertama." Institusi perundangan yang diperkenalkan Islam termasuklah [[undang-undang amanah|amanah]] dan [[Wakaf (Faraidh)|wakaf]].

=== Perpecahan dan serangan ===



Pada lewat abad ke-9, khilafah Abbasiyyah mula retak apabila beberapa wilayah mendapat autonomi lebih. Di sepanjang Afrika Utara, Timur Tengah dan Asia Tengah, [[amiriah]] terbentuk apabila wilayah berpecah. Empayar Arab monolitik memberi laluan kepada [[Dunia Islam]] yang lebih homogen di mana [[Khilafah Fatimiyyah|Fatimiyyah]] Syiah malah menandingi kekuasaan keagamaan khilafah. Pada [[836]], khalifah [[Al-Mu'tasim]] memindahkan [[ibu negara]] khilafah dari [[Baghdad]] ke bandar baru [[Samarra]], sehinggalah [[892]] apabila ia dikembalikan semula ke Baghdad oleh [[al-Mu'tamid]]. Pada 1055 [[Wangsa Seljuk|Turki Seljuk]] telah mengatasi Abbasiyyah sebagai kuasa tentera, walaupun mereka terus menghormati kuasa khalifah pada namanya. Semasa zaman ini pengembangan dunia Islam diteruskan, melalui kedua-dua penaklukan dan [[dakwah]] secara aman walaupun kedua-dua rangkaian perdagangan Islam dan Muslim berkembang ke sub-Sahara [[Afrika Barat]], [[Asia Tengah]], [[Volga Bulgaria]] dan [[Kepulauan Melayu]].

[[Reconquista]] telah dilancarkan terhadap [[taifa]] Muslim di [[Semenanjung Iberia|Iberia]], dan  [[Islam di Itali|hak milik Itali]] Muslim telah dirampas oleh [[Norman]]. Bermula abad ke-11, pakatan kerajaan Kristian Eropah dikerahkan bagi melancarkan siri peperangan yang dikenali sebagai [[Perang Salib]], dengan matlamat mengundurkan tentera Muslim dari [[Empayar Byzantine|bahagian timur bekas Empayar Rom]], terutamanya [[Tanah Suci]], dan mendirikan [[Negeri Salibi]]. Pada mulanya berjaya, perolehan wilayah ini telah dibalikkan oleh jeneral Muslim yang berikutnya seperti [[Salahuddin al-Ayyubi]]; yang menawan semula [[Baitulmaqdis]] semasa [[Perang Salib Kedua]].

Di timur, [[Empayar Mongol]] mengakhiri dinasti Abbasiyyah di [[Kejatuhan Baghdad|Pertempuran Baghdad 1258]], dalam satu siri serangan menakluki tanah Muslim. Sementara itu di Mesir, tentera-hamba [[Mamluk]] mengambil alih kuasa dalam kebangkitan pada 1250 dan dalam pakatan dengan [[Angkatan Kencana]] menghentikan tentera Mongol pada [[Perang Ain Jalut]]. Dalam abad yang berikutnya [[kekhanan]] Mongol memeluk Islam dan penyerapan keagamaan dan kebudayaan ini menandakan zaman baru sintesis Mongol-Islam yang membentuk penyebaran lanjut Islam di tengah Asia, timur Eropah dan [[subbenua India]]. [[Kekhanan Krimea]] merupakan antara kuasa terkuat di [[Eropah Timur]] hingga akhir abad ke-17.

=== Wangsa dan penaklukan baru (1030–1918) ===
Pada abad ke-13 dan ke-14 [[Empayar Uthmaniyyah]] (dinamakan bersempena [[Uthman I]]) muncul dari kalangan *"amiriah Ghazi*" ini dan bertapak kukuh selepas satu siri penaklukan yang termasuk [[Balkan]], sebahagian [[Greece]] dan barat [[Anatolia]]. Pada 1453 di bawah [[Muhammad al-Fatih]] mereka mengepung [[Constantinople]], ibu kota Byzantium, [[Kejatuhan Constantinople|yang jatuh]] sejurus selepas itu, tidak mampu melawan bilangan tentera Uthmaniyah yang lebih besar dan sedikit sebanyak, teknologi [[meriam]].
Selepas Mesir Mamluk jatuh kepada mereka pada 1517, Empayar Uthmaniyah turut melancarkan [[perang Uthmaniyyah di Eropah|kempen Eropah]] yang menjangkau hingga ke [[pengepungan Vienna|pintu Vienna]] pada 1529. Menjelang abad ke-18, meskipun terdapat cubaan pemodenan, Empayar Uthmaniyah telah mula rasa diancam oleh kelebihan ketenteraan dan ekonomi Eropah.

Sementara itu bermula pada abad ke-13, Sufisme mengalami perubahan, secara besarnya berpunca dari usaha [[Abu Hamid Al-Ghazali|al-Ghazali]] untuk mengesahkan dan menyusun semula gerakan tersebut. Beliau mengembangkan model golongan Sufi—satu komuniti guru dan pelajar rohaniah. Satu lagi perkara penting pada Kesufian ialah penghasilan [[Masnawi]], satu koleksi puisi mistik oleh pemuisi [[bahasa Parsi|Parsi]] [[Jalaluddin Muhammad Rumi|Rumi]]. Masnawi mempunyai pengaruh besar pada perkembangan pemikiran keagamaan Sufi; bagi kebanyakan Sufi ia kitab kedua terpenting, selepas al-Qur'an.


Dari abad ke-14 hingga ke-16 bahagian timur dunia Islam mengalami satu lagi zaman kegemilangan di bawah [[Wangsa Timuriyah]]. Pada awal abad ke-16, [[Wangsa Safawiyah]] menguasai Parsi dan menetapkan Islam Syiah sebagai agama rasmi di sana, dan meskipun terdapat halangan berkala, kekal berkuasa selama dua abad sehinggalah awal abad ke-18.

Selepas penjajahan Parsi dan penjarahan Baghdad oleh Mongol pada 1258, [[Delhi]] menjadi pusat kebudayaan terpenting Muslim timur. Banyak wangsa Islam memerintah pelbagai bahagian subbenua India bermula dari abad ke-12. Yang utama termasuk [[Kesultanan Delhi]] (1206-1526) dan [[Empayar Mughal]] (1526-1857). Empayar-empayar ini membantu penyebaran Islam di [[Asia Selatan]]. Pada abad ke-18 gerakan [[Wahabi]] mula bertapak di Arab Saudi. Diasaskan oleh pendakwah [[Muhammad bin Abdul Wahab]], Wahabi merupakan ideologi fundamentalis yang mengutuk amalan seperti Sufisme dan penghormatan kepada wali sebagai tidak Islamik.

Menjelang pertengahan abad ke-19 [[Empayar British]] secara rasminya mengakhiri dinasti Mughal,, dan pada akhir abad ke-19 menggulingkan [[Kerajaan Mysore]] yang diperintah Muslim. Pada abad ke-19, kebangkitan nasionalisme telah mengakibatkan Greece mengisytiharkan dan memenangi kemerdekaan pada 1829, dengan beberapa negeri Balkan ikut serta selepas Uthmaniyah mengalami kekalahan dalam [[Perang Rusia-Turki (1877–1878)|Perang Rusia-Turki 1877–1878]]. Pada masa ini, ramai Muslim berpindah, kebanyakannya dari India dan [[Indonesia]] ke [[Caribbean]], secara tidak langsung menyebarkan agama mereka di tempat-tempat baru. Era Uthmaniyah berakhir di hujung [[Perang Dunia Pertama]] dan [[khilafah]] dimansuhkan pada tahun 1924 serta merupakan kerajaan Islam rasmi terakhir sepanjang sejarah dalam lingkungan 822 tahun sepanjang era ini.

=== Zaman moden (1918–kini) ===


Pada awal abad ke-20, kebanyakan dunia Muslim di luar Empayar Uthmaniyah telah diserap ke dalam empayar Eropah bukan Islam. Selepas kekalahan [[Perang Dunia Pertama]], saki-baki empayar ini telah dibahagikan sebagai [[negeri naungan]] atau [[lingkungan pengaruh]] Eropah. Sejak itu kebanyakan masyarakat Muslim jajahan Eropah ini telah merdeka, dan isu baru seperti kekayaan minyak dan hubungan dengan [[Israel]] telah mendapat keutamaan.

Abad ke-20 memperlihatkan dunia Islam makin terdedah kepada pengaruh kebudayaan luar. Sebagai gerak balas, banyak gerakan "pemulih" Islam dimulakan. Kumpulan seperti [[Ikhwan Muslimin]] di Mesir dan [[Jamaat-e-Islami]] di Pakistan menyokong alternatif totalistik dan teokratik kepada ideologi politik sekular. Kadangkala dipanggil [[Islamisme|Islamis]], mereka melihat nilai kebudayaan Barat sebagai ancaman, dan menggalakkan Islam sebagai penyelesaian komprehensif kepada persoalan harian umum dan peribadi. Di negara seperti [[Iran]], gerakan revolusi menggantikan rejim [[sekularisme|sekular]] dengan negeri Islam, manakala kumpulan transnasional seperti [[al-Qaeda]] [[Osama bin Laden]] terlibat dengan [[pengganasan]] untuk mencapai matlamat mereka. Berbeza pula dengan [[gerakan liberalisme dalam Islam|gerakan liberalisme Islam]] yang cuba untuk menyelaraskan tradisi keagamaan dengan norma moden pemerintahan sekular dan [[hak asasi manusia]]. Penyokongnya mengatakan bahawa terdapat berbagai cara untuk membaca teks suci Islam, dan menekankan perlunya meninggalkan ruang untuk "pemikiran bebas pada perkara keagamaan".

[[Kritikan terhadap Islam]] masa kini termasuk tuduhan bahawa Islam tidak bertoleransi terhadap kritikan dan [[syariat Islam]] terlalu keras pada [[murtad dalam Islam|orang murtad]]. Pengkritik seperti [[Ibn Warraq]] mempersoalkan kemoralan al-Qur'an, mengatakan bahawa kandungannya mewajarkan penganiayaan terhadap wanita dan menggalakkan komen [[antisemitisme|antisemitik]] oleh ahli teologi Muslim. Ada juga penulis yang mengkritik Islam (dan agama lain) sebagai seksis, tiada toleransi dan suka berperang.
Dakwaan seumpama itu dipertikaikan oleh penulis Muslim seperti [[Fazlur Rahman]], [[Syed Ameer Ali]], [[Ahmed Deedat]] dan [[Yusuf Estes]]. Yang lain seperti [[Daniel Pipes]] dan [[Martin Kramer]] lebih memfokuskan pada kritikan penyebaran [[fundamentalisme Islam]], satu bahaya yang mereka rasakan telah diabaikan. [[William Montgomery Watt]] dan Norman Daniel bagaimanapun menyangkal banyak kritikan sebagai produk mitos dan polemik lama. Kebangkitan [[Islamofobia]], menurut [[Carl W. Ernst]], telah menyumbangkan kepada pandangan negatif mengenai Islam dan Muslim di Barat.

== Mazhab ==




=== Sunah ===

Islam [[Ahli Sunah Waljamaah|Sunah]] merupakan kumpulan terbesar dalam Islam (sehingga 90% daripada 1.5 bilion [[Muslim]] di dunia). Dalam [[bahasa Arab]], *as-Sunnah*  secara harfiah bermaksud "prinsip" atau "laluan". Al-Qur'an dan [[Sunnah]] (contoh kehidupan Nabi Muhammad s.a.w. seperti yang direkodkan dalam hadith) merupakan asas utama doktrin Sunah. Sunnah dilihat sebagai penting dalam membantu mentafsirkan Qur'an.

Ahlussunah (atau Sunni) percaya bahawa empat [[khalifah]] pertama merupakan pewaris benar kepada Nabi Muhammad s.a.w.; kerana Allah tidak menunjukkan mana-mana ketua tertentu untuk mewarisinya, ketua itu perlu dipilih. Sunah mengakui empat [[mazhab]] (aliran pemikiran) utama yang sah: [[mazhab Hanafi|Hanafi]], [[mazhab Maliki|Maliki]], [[mazhab Syafii|Syafi'i]] dan [[mazhab Hanbali|Hanbali]]. Keempat-empat mazhab ini menerima kesahihan yang lain dan seorang Muslim boleh memilih mana-mana yang menyenangkannya,. 

Mereka disebut sebagai Al-Jamaah, Al-Sawad Al-A’zam dan Al-Firqah Al-Najiah yang telah diperintahkan oleh Rasulullah untuk umat Islam berpegang dengan nyata tatkala berlakunya perpecahan umat. Secara definisinya, Ahlusunnah wal Jamaah ialah golongan umat Islam yang berpegang dengan manhaj Imam Abu al-Hasan Al-Ash’ari dan Imam Abu Mansur al-Maturidi serta ahli Athar dalam bidang akidah, dan beramal dengan mazhab yang muktabar dalam bidang fiqh, serta mengikut madrasah Imam Junayd al-Baghdadi dan Imam al-Ghazali di dalam bidang tasawuf. 

=== Syi'ah ===


[[Syiah]] membentuk 10–20% Muslim dan adalah rumpun kedua terbesar Islam. Mereka percaya dalam kepimpinan [[Imamah (doktrin Syiah)|Imam]] dari keturunan [[Ali bin Abi Talib]], yang mengikut kebanyakan Syiah [[ismah|tidak mungkin berbuat salah]]. Mereka percaya bahawa Saidina Ali yang merupakan sepupu dan menantu Nabi Muhammad s.a.w. merupakan pewaris sebenar baginda, dan mereka memanggil beliau *Imam* pertama, menolak keabsahan khalifah Muslim sebelumnya. Bagi mereka, seorang Imam memerintah dengan hak perlantikan ketuhanan dan memiliki "kuasa kerohanian mutlak" di kalangan Muslim, mempunyai kata terakhir dalam hal doktrin dan wahyu. Islam Syi'ah mempunyai beberapa rumpun, yang terbesar ialah [[Syiah Imam Dua Belas]] (**), di mana istilah Syiah secara umum lazimnya merujuk kepada kumpulan ini. Walaupun Imam Dua Belas berkongsi banyak amalan teras dengan Sunah, dua rumpun ini tidak bersetuju mengenai taraf kepentingan dan kesahihan sebahagian koleksi hadith. Syiah Imam Dua Belas mengikuti tradisi hukum yang dipanggil [[fiqh Ja'fari]]. Kumpulan Syiah lain termasuklah [[Ismailiyah]] dan [[Zaidiyah]], yang berbeza dari segi senarai Imam dan kepercayaan teologi.

=== Kesufian ===

[[Kesufian]] atau sufisme merupakan satu bentuk pendekatan mistik-astetik terhadap Islam. Dengan memfokuskan lebih pada aspek kerohanian agama, Sufi berusaha untuk memperoleh pengalaman terus dari Allah dengan mengguna pakai "daya gerak hati dan emosi" yang harus dilatih seseorang untuk diguna. Sufisme dan [[syariat Islam]] biasanya dianggap menjadi pelengkap, walaupun Sufisme telah dikritik oleh kumpulan Salafi sebagai [[bidaah]] tidak wajar. Kebanyakan golongan Sufi, atau [[tarekat]], boleh dikelaskan sebagai sama ada Sunah atau Syiah, walaupun ada yang mengelaskan diri mereka hanya sebagai Sufi.

=== Lain-lain ===
[[Khawarij]] adalah mazhab yang berasal pada zaman awal Islam. Rumpun Khawarij yang masih hidup ialah [[Ibadi]]. Tidak seperti kebanyakan kumpulan Khawarij, Ibadi tidak menganggap Muslim berdosa sebagai kafir. [[Imam]] merupakan topik penting dalam kesusasteraan hukum Ibadi, yang mensyaratkan bahawa ketua patut dipilih menurut hanya pengetahuan dan kewarakannya, dan hendaklah disisihkan jika bertindak zalim. Kebanyakan Muslim Ibadi tinggal di [[Oman]] dengan sedikit komuniti di [[Afrika Utara]].

[[Ahmadiyyah]] merupakan satu gerakan yang muncul di akhir [[abad ke-19]], bermula dari kehidupan dan ajaran [[Mirza Ghulam Ahmad]]. Beliau mengaku sebagai [[Mujaddid]] abad ke-14 takwim Islam, [[Al-Masih]] dan [[Imam Mahdi]] yang ditunggu-tunggu. Ahmadi menekankan kepercayaan bahawa Islam ialah hukum terakhir kemanusiaan dan keperluan mengembalikan intipati sebenarnya, yang telah hilang ditelan zaman. Ahmadi melihat diri mereka sebagai pendahulu pemulihan dan penyebaran aman Islam. Terdapat sekatan undang-undang terhadap Ahmadi di beberapa negara Muslim, khususnya Pakistan.

Terdapat juga Muslim yang menolak Hadith, dipanggil golongan [[al-Quran sahaja]] atau anti-Hadith.

== Demografi ==



Kajian demografi menyeluruh terhadap 232 negara dan wilayah pada 2009 melaporkan bahawa 23% penduduk dunia atau 1.57&nbsp;bilion orang merupakan Muslim. Sekitar 80–90% angka ini merupakan [[Ahli Sunah Waljamaah]] dan 10–20% adalah [[Syiah]], dengan minoriti kecil tergolong dalam mazhab lain. Kira-kira 50 negara [[Islam mengikut negara|bermajoriti Muslim]], dan sekitar 20% dari semua Muslim seluruh dunia merupakan [[Arab]]. Antara 1900 dan 1970 komuniti Muslim sejagat berkembang daripada 200 juta kepada 551 juta; antara 1970 dan 2009 populasi Muslim berkembang lebih tiga kali menjadi 1.57 bilion.

Majoriti Muslim tinggal di Asia dan Afrika. Sekitar 62% Muslim menetap di [[Asia]], dengan lebih 683&nbsp;juta penganut di [[Indonesia]], [[Pakistan]], [[India]] dan [[Bangladesh]]. Di [[Timur Tengah]], negara bukan Arab seperti [[Turki]] dan [[Iran]] adalah negara majoriti Muslim terbesar; di [[Afrika]], [[Mesir]] dan [[Nigeria]] memiliki masyarakat Muslim teramai.

Kebanyakan anggaran menyatakan yang [[Republik Rakyat China]] memiliki antara 20 hingga 30 juta Muslim (1.5% hingga 2% penduduk). Bagaimanapun, data daripada *International Population Center* [[San Diego State University]] menunjukkan bahawa China memiliki 65.3 juta Muslim. Islam ialah agama kedua terbesar selepas [[Kristian]] di banyak negara [[Eropah]],
dan sedang menghampiri status tersebut di [[benua Amerika]], dengan antara 2.45 juta dan kira-kira 7 juta Muslim di Amerika Syarikat.

== Kebudayaan ==


=== Masjid ===



Masjid ialah [[tempat ibadat]] untuk Muslim. Walaupun tujuan utama masjid ialah sebagai tempat ibadat, ia juga penting kepada [[ummah|komuniti Muslim]] sebagai tempat untuk perjumpaan dan pengajian. Masjid moden telah berkembang secara ketara daripada rekaan awal dari abad ke-7, dan mengandungi beraneka unsur seni bina seperti [[menara masjid]].

=== Seni ===

Kesenian Islam merangkumi [[seni tampak]] yang dihasilkan dari abad ke-7 dan seterusnya oleh orang (tidak semestinya [[Muslim]]) yang tinggal di wilayah yang diduduki penduduk Muslim. Ia termasuk berbagai-bagai bidang seperti [[seni bina Islam|seni bina]], [[seni khat Islam|khat]], [[lukisan]] dan [[seramik]].

=== Takwim ===

Permulaan rasmi era Muslim yang dipilih ialah [[Hijrah]] pada 622 M, yang merupakan titik perubahan penting dalam nasib Nabi Muhammad s.a.w. Penetapan tahun ini sebagai tahun 1 H atau 1 AH (*Anno Hegirae*) dalam kalendar Islam dilaporkan dibuat oleh [[Umar Al-Khattab|Khalifah Umar]]. Ia merupakan [[takwim qamari]], dengan 19 tahun lazim 354 hari dan 11 tahun lompat 355 hari dalam kitaran 30 tahun. Tarikh Islam tidak boleh ditukarkan kepada tarikh Masihi secara mudah dengan menambah 622 tahun: peruntukan harus dibuat untuk fakta bahawa setiap abad Hijri sejajar dengan hanya 97 tahun dalam kalendar Kristian.

[[Perayaan Islam|Hari suci]] Islam jatuh pada tarikh tetap dalam takwim qamari, yang bermakna mereka terjadi pada musim berlainan pada tahun berlainan dalam [[Kalendar Gregory]]. Perayaan Islam yang terpenting ialah [[Hari Raya Aidilfitri]] (B. Arab: عيد الفطر) pada [[1 Syawal]], yang menandakan berakhirnya bulan berpuasa [[Ramadan]], dan [[Hari Raya Aidiladha]] (B. Arab: عيد الأضحى) pada [[10 Zulhijah]], serentak dengan haji ke Makkah. Hari dalam takwim Islam bermula pada waktu maghrib.

== Agama lain ==




Menurut doktrin Islam, Islam merupakan agama asal manusia, diakui oleh [[Nabi Adam a.s.]] Pada suatu ketika, perpecahan berlaku, dan Allah mula mengutuskan nabi-nabi untuk menyampaikan wahyu-Nya kepada manusia. [[Nabi Ibrahim a.s.]], [[Nabi Musa a.s.]], [[Nevi'im|nabi-nabi Ibrani]] dan [[Nabi Isa a.s.]], kesemuanya diakui sebagai [[nabi]], tetapi Islam percaya pesanan mereka dan teks [[Taurat]] dan [[Kitab Bible|Injil]] telah [[tahrif|dicemarkan]] oleh [[orang Yahudi]] dan [[Kristian]]. Begitu juga, setiap kanak-kanak dilahirkan Muslim, tetapi telah dibawa memeluk agama lain oleh ibu bapa mereka yang tidak Islam.

Hukum Islam membahagikan bukan-Muslim kepada beberapa kategori, bergantung pada hubungan mereka dengan negeri Islam. Kristian dan Yahudi yang hidup di bawah pemerintahan Islam dikenali sebagai *zimmi* ("orang yang dilindungi"). Menurut aturan ini, keselamatan peribadi dan harta zimmi dijamin dengan syarat mereka membayar ufti (*jizyah*) kepada kerajaan Islam.
Status ini turut diberikan kepada orang Majusi dan kadangkala orang Hindu, tetapi bukan kepada [[ateisme|ateis]] atau [[agnostisisme|agnostik]]. Mereka yang hidup di tanah bukan-Muslim (*dar al-harb*) dikenali sebagai *harbi*, dan sebaik memasuki pakatan dengan negeri Muslim dikenali sebagai *ahl al-ahd*. Mereka yang menerima jaminan keselamatan semasa tinggal buat sementara waktu di tanah Muslim dikenali sebagai *ahl al-amān*. Kedudukan mereka adalah sama seperti zimmi kecuali mereka tidak perlu membayar jizyah. Orang yang bersetuju gencatan senjata (*ahl al-hudna*) adalah yang tinggal di luar wilayah Muslim dan bersetuju untuk menahan diri dari menyerang Muslim. [[Murtad dalam Islam|Murtad dari Islam]] ditegah, dan boleh dihukum bunuh.

Gerakan [[Alevi]], [[Yazidi]], [[Duruzi]], [[Ahmadiyyah]], [[Bábisme|Bábí]], [[Bahá'í]] dan [[Barghawata]] sama ada berpunca dari Islam atau berkongsi sesetengah kepercayaan dengan Islam. Sesetengah menganggap diri mereka berbeza manakala yang lain menganggap masih bermazhab Islam walaupun berkontroversi dalam sesetengah kepercayaan mereka dengan Muslim aliran utama. [[Sikhisme]], diasaskan oleh [[Guru Nanak]] pada lewat abad ke-15 di [[rantau Punjab|Punjab]], mengandungi aspek kedua-dua Islam dan [[Hinduisme]].

== Lihat juga ==



* [[Adab]] & akhlak
* [[Fiqh]]
* [[Ekonomi Islam]]
* [[Hukum dalam Islam]]
* [[Islam dan haiwan]]
* [[Islam dan kanak-kanak]]
* [[Islam dan kemodenan]]
* [[Islam dan sains]]
* [[Islam dan sekularisme]]
* [[Kesenian Islam]]
* [[Kesusasteraan Islam]]
* [[Pengajian Islam]]
* [[Sejarah kemasukan Islam]]
* [[Tamadun Islam]]

* [[Islamisme]]
* [[Islamofobia]]
* [[Tokoh-Tokoh Islam]]
* [[Garis masa sejarah Islam]]
* [[Senarai empayar dan wangsa Muslim]]
* [[Tawanan perang dalam Islam]]
* [[Kritikan terhadap Islam]]
* [[Kritikan terhadap Hadis]]
* [[Al-Quran sahaja]]
* [[Islam mengikut negara]]
* [[Islam dan agama lain]]
* [[Zikir]]
* [[Senarai istilah Islam dalam bahasa Arab|Senarai istilah Islam]]




== Nota ==
<div class="reflist4" style="height: 250px; overflow: auto; padding: 3px noprint" >

</div>

== Rujukan ==
<div class="reflist4" style="height: 250px; overflow: auto; padding: 3px noprint" >
=== Buku dan jurnal ===
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

=== Ensiklopedia ===
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
</div>

== Bacaan lanjut ==
<div class="references-small">
* 
* 
* 
* 
* 
* 
* 
* 
* 
* 
* 
* 
* </div>

== Pautan luar ==


; Sumber akademik
*  [http://www.usc.edu/dept/MSA/ University of Southern California Compendium of Muslim Texts]
*  [http://philtar.ucsm.ac.uk/encyclopedia/islam/ Encyclopedia of Islam (Overview of World Religions)]
*  [http://arabworld.nitle.org/introduction.php?module_id=2 Unit on Islam] daripada *NITLE Arab Culture and Civilization Online Resource*
*  [http://www.britannica.com/eb/article-9105852/Islam Islam], rencana di *Enyclopaedia Britannica Online''

; Direktori
*  Islam di Eropah Barat , United Kingdom, Jerman dan Asia Selatan
*  
*  Islam (Bookshelf) di Projek Gutenberg

; Islam - teks, audio dan video
*  Three Translations of The Koran (Al-Qur'an) side by side
*  Kur'an audio (recordings of many Qur'an recitals - easy to stream and play)
*  Quranic auido downloadable or streamable by different reciters
*  Qur'an audio and reading material in numerous languages

; Pertubuhan
*  Institut Kefahaman Islam Malaysia
*  Jabatan Kemajuan Islam Malaysia 
*  Portal E-Syariah- Jabatan Kehakiman Syariah Malaysia (JKSM)
*  Kementerian Hal Ehwal Ugama Negara Brunei Darussalam